ఫైబర్ నెట్ కేసు దర్యాప్తులో నేడు కీలక పరిణామం చోటుచేసుకుంది. ఐఆర్టీఎస్ అధికారి సాంబశివరావును సీఐడీ అధికారులు అరెస్ట్ చేశారు. ఈ కేసులో సాంబశివరావును గత ఐదు రోజులుగా విచారిస్తున్నారు. సాంబశివరావు గతంలో ఏపీ ఫైబర్ నెట్ ఎండీగా వ్యవహరించిన సమయంలో పెద్ద ఎత్తున అక్రమాలు జరిగినట్టు ఆరోపణలు వచ్చాయి. దాదాపు రూ.321 కోట్ల మేర అక్రమాలు చోటుచేసుకున్నాయని భావిస్తున్నారు.
ఎండీ హోదాలో సాంబశివరావు టెరాసాఫ్ట్ సంస్థకు కాంట్రాక్టు ఇచ్చారని, ఆ సమయంలో తీవ్ర స్థాయిలో అవకతవకలు జరిగాయని సీఐడీ కేసు నమోదు చేసింది. అర్హత లేకపోయినప్పటికీ టెరాసాఫ్ట్ కు కాంట్రాక్టు ఇచ్చారని సీఐడీ గతంలో పేర్కొంది. టెరాసాఫ్ట్ తొలుత బ్లాక్ లిస్టులో ఉన్నప్పటికీ, ఒక్కరోజు వ్యవధిలోనే ఆ సంస్థను బ్లాక్ లిస్టు నుంచి తప్పించి టెండర్లు కట్టబెట్టారని తెలిపింది. కాగా, ఈ కేసులో 19 మందిపై ఎఫ్ఐఆర్ నమోదు కాగా, సీఐడీ విచారణను వేగవంతం చేసింది.
fiber nett kesu daryaaptulo nedu keelaka parinaamam chotuchesukundi. irts adhikari saambasivaraavunu cid adhikaarulu arest chesaru. ee kesulo saambasivaraavunu gatha aidu rojulugaa vichaaristunnaaru. saambasivaraavu gatamlo apy fiber nett endeegaa vyavaharinchina samayamlo pedda ettuna akramaalu jariginattu aaropanalu vachayi. daadaapu roo.321 kotla mera akramaalu chotuchesukunnayani bhaavistunnaaru.
endy hodalo saambasivaraavu terasaft samsthaku contractu icharani, aa samayamlo teevra sthaayilo avakatavakalu jarigayani cid kesu namodu chesindi. arhata lekapoyinappatiki terasaft ku contractu icharani cid gatamlo perkondi. terasaft toluta black listulo unnappatikii, okkaroju vyavadhiloonae aa samsthanu black listu nunchi tappinchi tenderlu kattabettaarani telipindi. kaga, ee kesulo 19 mandipai efir namodu kaga, cid vichaarananu vegavantam chesindi.